ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Μαρτίου 1999 με την οποία αναγνωρίζεται, καταρχήν, ότι είναι πλήρης ο φάκελος ο οποίος έχει υποβληθεί για λεπτομερή εξέταση ενόψει της ενδεχόμενης καταχώρησης της ουσίας CGA 277 476 (οξασουλφουρόνη) στο παράρτημα Ι της οδηγίας 91/414/ΕΟΚ του Συμβουλίου σχετικά με τη διάθεση στην αγορά φυτοπροστατευτικών προϊόντων [κοινοποιηθείσα υπό τον αριθμό Ε(1999) 632] (Κείμενο που παρουσιάζει ενδιαφέρον για τον ΕΟΧ) (1999/237/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), όπως τροποποιήθηκε τελευταία από την οδηγία 98/47/ΕΚ της Επιτροπής (2), και ιδίως το άρθρο 6 παράγραφος 3,

Εκτιμώντας:

ότι η οδηγία 91/414/ΕΟΚ (καλούμενη στο εξής «η οδηγία») προβλέπει την κατάρτιση κοινοτικού καταλόγου δραστικών ουσιών, η ενσωμάτωση των οποίων σε φυτοπροστατευτικά προϊόντα επιτρέπεται 7

ότι ο αιτών υπέβαλε φάκελο για μια δραστική ουσία στις αρχές των κρατών μελών, προκειμένου να επιτευχθεί η καταχώρηση αυτής της δραστικής ουσίας στο παράρτημα Ι της οδηγίας 7

ότι, στις 29 Μαΐου 1998, υπεβλήθη στις ιταλικές αρχές φάκελος για τη δραστική ουσία CGA 277 476 (οξασουλφουρόνη) εκ μέρους της Novartis Protezione Piante SpA 7

ότι οι εν λόγω αρχές γνωστοποίησαν στην Επιτροπή τα αποτελέσματα μιας πρώτης εξέτασης για το κατά πόσον είναι πλήρης ο εν λόγω φάκελος όσον αφορά τις απαιτήσεις σχετικά με τα δεδομένα και τις πληροφορίες που προβλέπονται στο παράρτημα ΙΙ και, για τουλάχιστον ένα φυτοπροστατευτικό προϊόν το οποίο περιέχει τη σχετική δραστική ουσία, στο παράρτημα ΙΙΙ της οδηγίας 7 ότι, στη συνέχεια, σύμφωνα με τις διατάξεις του άρθρου 6 παράγραφος 2, ο φάκελος έχει υποβληθεί, εκ μέρους τους αιτούντος, στην Επιτροπή και τα λοιπά κράτη μέλη 7

ότι ο φάκελος για την ουσία CGA 277 476 (οξασουλφουρόνη) παραπέμφθηκε την 1η Δεκεμβρίου 1998 στη μόνιμη φυτοϋγειονομική επιτροπή 7

ότι, σύμφωνα με το άρθρο 6 παράγραφος 3 της οδηγίας, απαιτείται να επιβεβαιώνεται στο επίπεδο της Κοινότητας ότι κάθε φάκελος θεωρείται ικανοποιητικός, καταρχήν, όσον αφορά τις απαιτήσεις σχετικά με τα δεδομένα και τις πληροφορίες που προβλέπονται στο παράρτημα ΙΙ και, για τουλάχιστον ένα φυτοπροστατευτικό προϊόν το οποίο περιέχει την σχετική δραστική ουσία, στο παράρτημα ΙΙΙ της οδηγίας 7

ότι η επιβεβαίωση αυτή είναι αναγκαία, για να συνεχιστεί η λεπτομερής εξέταση του φακέλου, καθώς επίσης και για να δοθεί στα κράτη μέλη η δυνατότητα χορήγησης προσωρινής έγκρισης φυτοπροστατευτικών προϊόντων τα οποία περιέχουν αυτήν τη δραστική ουσία, σύμφωνα με τους όρους που προβλέπονται στο άρθρο 8 παράγραφος 1 της οδηγίας, και ιδίως όσον αφορά την υποχρέωση λεπτομερούς αξιολόγησης των δραστικών ουσιών και των φυτοπροστατευτικών προϊόντων σε σχέση με τις αντίστοιχες απαιτήσεις της οδηγίας 7

ότι η απόφαση αυτή δεν προδικάζει το ενδεχόμενο να απαιτηθούν από τον αιτούντα περαιτέρω δεδομένα ή πληροφορίες, σε περίπτωση που κατά τη λεπτομερή εξέταση θα προέκυπτε ότι αυτή η πληροφόρηση ή τα δεδομένα θα ήταν απαραίτητα ενόψει της λήψης της σχετικής απόφασης 7

ότι μεταξύ των κρατών μελών και της Επιτροπής έχει συμφωνηθεί ότι η Ιταλία θα συνεχίσει τη λεπτομερή εξέταση του φακέλου για την ουσία CGA 277 476 (οξασουλφουρόνη) 7

ότι η Ιταλία θα γνωστοποιήσει τα συμπεράσματα των εξετάσεών της, τα οποία θα συνοδεύονται από συστάσεις για την καταχώρηση ή την μη καταχώρηση της εν λόγω ουσίας, καθώς και από σχετικούς όρους, στην Επιτροπή το ταχύτερο δυνατόν, και το αργότερο εντός προθεσμίας ενός έτους 7 ότι, όταν ληφθεί αυτή η έκθεση, η λεπτομερής εξέταση θα συνεχιστεί, με τη συμμετοχή εμπειρογνωμόνων από όλα τα κράτη μέλη, στο πλαίσιο της μόνιμης φυτοϋγειονομικής επιτροπής 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο ακόλουθος φάκελος θεωρείται ικανοποιητικός, καταρχήν, όσον αφορά τις απαιτήσεις σχετικά με τα δεδομένα και τις πληροφορίες που προβλέπονται στο παράρτημα ΙΙ και, για ένα φυτοπροστατευτικό προϊόν το οποίο περιέχει τη σχετική δραστική ουσία, στο παράρτημα ΙΙΙ της οδηγίας, λαμβάνοντας υπόψη τις προτεινόμενες χρήσεις:

ο φάκελος ο οποίος υπεβλήθη από την Novartis Protezione Piante SpA στην Επιτροπή και τα κράτη μέλη ενόψει της καταχώρησης της δραστικής ουσίας CGA 277 476 (οξασουλφουρόνη) στο παράρτημα Ι της οδηγίας 91/414/ΕΟΚ και ο οποίος παρεπέμφθη στη μόνιμη φυτοϋγειονομική επιτροπή την 1η Δεκεμβρίου 1998.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 18 Μαρτίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 230 της 19. 8. 1991, σ. 1.

(2) ΕΕ L 191 της 7. 7. 1998, σ. 50.